gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4089, del 19-09-2001 (2001/9105)

CORRECCIÓ d'errades de l'Ordre de 5 de novembre de 1998, de la Conselleria de Cultura, Educació i Ciència, per la qual es creen sengles seccions d'Educació Secundària a Aielo de Malferit, Benasal, Benetússer, Bigastro, Cabanes, Castelló de Rugat, Catral, Chelva, Guadassuar, Jalance, la Pobla del Duc, Montanejos, Navarrés, Peñíscola, San Miguel de las Salinas, Tavernes Blanques, Torreblanca, Vallada i Vall d'Alba.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4089

Data del DOGV
:   19-09-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/9105


Data del document
:   04-09-2001

Organisme emissor
:   Conselleria de Cultura i Educació

Tipus de document
:   Correcció d'errades

Correcció d'errades

 Descriptors 

:   * Catral
    * Guadassuar
    * Montanejos
    * Benetússer
    * Bigastro
    * Chelva
    * Jalance
    * Aielo de Malferit
    * Benassal
    * Tavernes Blanques
    * Pobla del Duc, la
    * Navarrés
    * Cabanes
    * Castelló de Rugat
    * Peníscola
    * San Miguel de Salinas
    * Vall d'Alba
    * Torreblanca
    * Vallada
    * ensenyament secundari

CORRECCIÓ d'errades de l'Ordre de 5 de novembre de 1998, de la Conselleria de Cultura, Educació i Ciència, per la qual es creen sengles seccions d'Educació Secundària a Aielo de Malferit, Benasal, Benetússer, Bigastro, Cabanes, Castelló de Rugat, Catral, Chelva, Guadassuar, Jalance, la Pobla del Duc, Montanejos, Navarrés, Peñíscola, San Miguel de las Salinas, Tavernes Blanques, Torreblanca, Vallada i Vall d'Alba. [2001/9105]
  
Advertida una errada en l'Ordre de 5 de novembre de 1998, de la Conselleria de Cultura, Educació i Ciència, per la qual es creen sengles seccions d'Educació Secundària a Aielo de Malferit, Benasal, Benetússer, Bigastro, Cabanes, Castelló de Rugat, Catral, Chelva, Guadassuar, Jalance, la Pobla del Duc, Montanejos, Navarrés, Peñíscola, San Miguel de las Salinas, Tavernes Blanques, Torreblanca, Vallada i Vall d'Alba.(DOGV núm.. 3.402, de 29 de desembre de 1998), en virtut del que disposa l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent efectuar la rectificació següent:
  
En l'apartat primer de l'ordre, on diu: «1. Es crea, dependent de l'Institut d'Educació Secundària, codi 72418941, d'Ontinyent»...
  
Ha de dir: «1. Es crea, dependent de l'Institut d'Educació Secundària Jaume I codi 43883753, d'Ontinyent»...
Diari Oficial de la Generalitat Valenciana


Sumari del DOGV 4060, del 08-08-2001 (2001/7132)

Sol·licitud d'expedició de duplicat de títol de BUP d'Adrián Pérez Sevilla.
---------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/7132


Organisme emissor
:   Conselleria de Cultura i Educació

Tipus de document
:   Anunci

Sol·licitud d'expedició de duplicat de títol de BUP d'Adrián Pérez Sevilla. [2001/F7132]
  
El senyor Adrián Pérez Sevilla ha sol·licitat, per pèrdua de l'original, l'expedició de duplicat de títol de BUP, les dades del qual s'indiquen a continuació.
  
Titular del document: Adrián Pérez Sevilla, nascut el 30 d'agost de 1965 a Segorbe, província de Castelló, amb DNI número 03896940.
  
Tipus de document: BUP, expedit pel Ministeri d'Educació i Ciència el dia 19 de juliol de 1984, i registrat en el llibre 7, foli 94, número 0415134710.
  
Centre docent que lliurà l'original: Complex Educatiu de Cheste - València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant la directora de la Direcció Territorial de Cultura i Educació de València, carrer de Gregorio Gea, 14, en el termini de 30 dies comptats des de la publicació d'aquest anunci.
  
València, 28 de juny de 2001.- La directora territorial de Cultura i Educació: Nieves García Brizuela.
Diari Oficial de la Generalitat Valenciana


Sumari del DOGV 4060, del 08-08-2001 (2001/7967)

Informació pública de l'aprovació inicial del projecte de Pla General d'Ordenació Urbana i estudi d'impacte ambiental, de l'Ajuntament de Penàguila.
----------------------------------------------------------------------------------------------------------------------------------------------------

### Dades del document

Número de DOGV
:   4060

Data del DOGV
:   08-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7967


Organisme emissor
:   Ajuntament de Penàguila

Tipus de document
:   Anunci

Informació pública de l'aprovació inicial del projecte de Pla General d'Ordenació Urbana i estudi d'impacte ambiental, de l'Ajuntament de Penàguila. [2001/X7967]
  
Per Resolució de 23 de juliol de 2001, es va aprovar inicialment el projecte de Pla General d'Ordenació Urbana de Penàguila i el preceptiu estudi d'impacte ambiental, i se n'ha acordat la tramitació simultània.
  
Aquest anunci es publicarà en el DOGV i Butlletí Oficial de la Província i en dos dels periòdics de més difusió d'aquesta localitat i província.
  
L'expedient estarà de manifest a la seu de l'Ajuntament, pel termini de 30 dies, a partir de l'endemà de la seua publicació en el Diari Oficial de la Generalitat Valenciana, a fi que qualsevol persona interessada puga consultar-lo en hores d'oficina (dilluns a divendres, de 9 a 14 hores).
Diari Oficial de la Generalitat Valenciana


Sumari del DOGV 4123, del 08-11-2001 (2001/10072)

Informació pública dels projectes de reparcel·lació i d'urbanització del PAI del SAU-I (UE I-1.1).
--------------------------------------------------------------------------------------------------

### Dades del document

Número de DOGV
:   4123

Data del DOGV
:   08-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10496


Organisme emissor
:   Ajuntament d'Antella

Tipus de document
:   Anunci

Informació pública dels projectes de reparcel·lació i d'urbanització del PAI del SAU-I (UE I-1.1). [2001/M10713]
  
El ple de l'Ajuntament d'Antella, en sessió celebrada el dia 20 de setembre de 2001, va acordar sotmetre a informació pública el nou projecte d'urbanització i el de reparcel·lació presentats per l'urbanitzador Montajes La Ribera, SL, corresponents a la unitat d'execució UE-1.1 del polígon industrial SAU-1.
  
En compliment del que disposa la Llei 6/1994, de 15 de novembre, Reguladora de l'Activitat Urbanística, de la Generalitat Valenciana, i el Decret 201/1998, de 15 de desembre, pel qual s'aprova el Reglament de Planejament, s'anuncien els mencionats projectes en el Diari Oficial de la Generalitat Valenciana, en el Levante-EMV i al tauler d'anuncis de l'ajuntament, amb la notificació prèvia als titulars.
  
L'expedient podrà ser examinat a les oficines municipals en el termini de 20 dies, a comptar des del dia següent a la publicació en el Diari Oficial de la Generalitat Valenciana, perquè els interessats puguen presentar al·legacions o reclamacions.
Diari Oficial de la Generalitat Valenciana


Sumari del DOGV 3991, del 03-05-2001 (2001/3801)

Expedient número 2001/CONT02/1. Adjudicació de l'elaboració del Pla d'Ordenació dels Recursos Naturals Minerals de la Comunitat Valenciana (subsector argiles ceràmiques).
--------------------------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/3801


Data del document
:   11-04-2001

Organisme emissor
:   Conselleria d'Indústria i Comerç

Tipus de document
:   Resolució

Anàlisi jurídica

 Descriptors 

:   * programa d'actuació
    * contracte de serveis
    * recurs mineral
    * adjudicació de contracte administratiu

Expedient número 2001/CONT02/1. Adjudicació de l'elaboració del Pla d'Ordenació dels Recursos Naturals Minerals de la Comunitat Valenciana (subsector argiles ceràmiques). [2001/M3801]
  
Per complir el que s'ha disposat en l'article 93, apartat segon, del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, es fa pública la següent adjudicació:
  
1. Entitat adjudicadora
  
a) Organisme: Conselleria d'Indústria i Comerç.
  
b) Dependència: Servei de Programació i Gestió Econòmica - Secció de Contractació.
  
c) Número d'expedient: 2001/CONT02/1.
  
2. Objecte del contracte
  
a) Tipus de contracte: assistència tècnica.
  
b) Descripció de l'objecte: elaboració del Pla d'Ordenació dels Recursos Naturals Minerals de la Comunitat Valenciana (subsector argiles ceràmiques).
  
c) Data de publicació en el DOGV: 4 de gener de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Forma: concurs.
  
c) Procediment: obert.
  
4. Pressupost base de licitació
  
Import total: trenta milions de pessetes (02.910.466 PTA/180.303,63 euros), IVA inclòs.
  
5. Adjudicació
  
a) Data: 20 de març de 2001.
  
b) Contractista: I. V. Ingenieros Consultores, SA.
  
c) Nacionalitat: espanyola.
  
d) Import d'adjudicació: vint-i-huit milions huit-centes mil pessetes (25.603.507 PTA/173.091,49 euros), IVA inclòs.
Diari Oficial de la Generalitat Valenciana


Sumari del DOGV 3910, del 04-01-2001 (2000/10486)

RESOLUCIÓ de 29 de novembre de 2000, de la Universitat de València, per la qual es nomena, en virtut de concurs, el senyor Miguel Angel Asensi Miralles professor titular d'universitat en l'àrea de coneixement de Fisiologia.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/10010


Organisme emissor
:   Universitat de València

Tipus de document
:   Resolució

RESOLUCIÓ de 29 de novembre de 2000, de la Universitat de València, per la qual es nomena, en virtut de concurs, el senyor Miguel Angel Asensi Miralles professor titular d'universitat en l'àrea de coneixement de Fisiologia. [2000/M10111]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 12 de gener de 2000 (BOE de 4 de febrer de 2000) per a la provisió de la plaça de professor titular d'universitat (concurs número 18/2000), i tenint en compte que el concursant proposat compleix els requisits establits en l'apartat 2 de l'article 5 del Reial Decret 1.888/1984 de 26 de setembre, aquest rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor Miguel Angel Asensi Miralles, professor titular d'universitat de l'àrea de coneixement de Fisiologia, adscrita al Departament de Fisiologia.
  
València, 29 de novembre de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3952, del 05-03-2001 (2001/1959)

RESOLUCIÓ de 26 de febrer de 2001, de la Direcció General de Personal, de la Conselleria de Cultura i Educació, per la qual se cita les persones interessades en el procediment administratiu de referència a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/1959


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 26 de febrer de 2001, de la Direcció General de Personal, de la Conselleria de Cultura i Educació, per la qual se cita les persones interessades en el procediment administratiu de referència a comparéixer en la via jurisdiccional. [2001/M1959]
  
El Tribunal Superior de Justícia de la Comunitat Valenciana ha reclamat a aquesta unitat administrativa l'expedient sobre el procediment que es descriu:
  
Recurrent: Miguel Macián Monleón
  
Interessats: els aspirants seleccionats en el procediment selectiu d'ingrés al cos de professors tècnics de Formació Professional, per l'especialitat de Sistemes i Aplicacions Informàtiques, convocats per l'Ordre de 10 d'abril de 2000 de la Conselleria de Cultura, Educació i Ciència.
  
Descripció: recurs contenciós administratiu interposat contra la Resolució de 23 de novembre de 2000, del director general de Personal de la Conselleria de Cultura i Educació, la qual desestima el recurs d'alçada interposat pel recurrent contra la qualificació obtinguda en el tercer exercici corresponent a l'esmentat procés selectiu, mitjançant el qual en sol·licita la revisió.
  
Referència del tribunal: recurs contenciós administratiu número 1747/2000.
  
D'acord amb el que disposen l'article 49 de la Llei Reguladora de la Jurisdicció Contenciosa Administrativa, s'acorda trametre al jutjat l'expedient administratiu de referència i citar les persones interessades en el procediment descrit, per tal que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Segona. Es fa constar, això no obstant, que la Generalitat Valenciana representada pels lletrats del Gabinet Jurídic de Presidència compareix en aquest recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4120, del 05-11-2001 (2001/10821)

Informació pública de la notificació per compareixença. Referència 92.4.8.68.344.
---------------------------------------------------------------------------------

### Dades del document

Número de DOGV
:   4120

Data del DOGV
:   05-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10686


Organisme emissor
:   Agència Estatal d'Administració Tributària. Delegació de Barcelona

Tipus de document
:   Anunci

Informació pública de la notificació per compareixença. Referència 70.1.0.98.500. [2001/Q10240]
  
De conformitat amb el que s'estableix en l'article 105.6 de la Llei General Tributària, d'acord amb la Llei 66/1997, de 30 de desembre (Boletín Oficial del Estado del 31), el cap de la Dependència Provincial de Recaptació de Barcelona de l'Agència Estatal d'Administració Tributària, fa saber:
  
Que pel fet de no haver sigut possible, per causes no imputables a l'administració tributària, realitzar les notificacions a les persones interessades o als seus representants en els procediments que s'indiquen a la relació que es diu més avall, i després d'haver intentat aquestes de conformitat amb el que s'estableix en l'article 105 de la Llei General Tributària, se cita aquests, especificats en la relació esmentada, perquè en el termini de 10 dies hàbils, comptadors des de l'endemà de la publicació d'aquest anunci, compareguen en l'administració o unitat de recaptació que conste en la relació, per a ser notificats reglamentàriament.
  
Si no compareixen en el termini i al lloc indicats, la notificació s'entendrà produïda a tots els efectes legals des de l'endemà del venciment del termini.
Diari Oficial de la Generalitat Valenciana


Sumari del DOGV 3929, del 31-01-2001 (2001/837)

DECRET 17/2001, de 30 de gener, del Govern Valencià, pel qual nomena el senyor Herminio García Cuadra director general de Centres Docents.
------------------------------------------------------------------------------------------------------------------------------------------

### Dades del document

Número de DOGV
:   3929

Data del DOGV
:   31-01-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/837


Data del document
:   30-01-2001

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * Conselleria Cultura i Educació

DECRET 17/2001, de 30 de gener, del Govern Valencià, pel qual nomena el senyor Herminio García Cuadra director general de Centres Docents. [2001/837]
  
En virtut del que disposen els articles 21.a), 35.b) i 40 de la Llei de la Generalitat Valenciana 5/1983, de 30 de desembre, i a proposta del conseller de Cultura i Educació, el Govern Valencià, en la reunió del dia 30 de gener de 2001, acorda nomenar el senyor Herminio García Cuadra director general de Centres Docents.
  
Aquest decret tindrà efectes des de la publicació al Diari Oficial de la Generalitat Valenciana.
  
València, 30 de gener de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS
Diari Oficial de la Generalitat Valenciana


Sumari del DOGV 3917, del 15-01-2001 (2001/203)

Informació pública del programa urbanístic per al desenvolupament de l'actuació integrada de la unitat d'actuació número 1 del programa de reforma interior del castell Don Juan Oeste, PGMOU. Planejament 18/2000.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3917

Data del DOGV
:   15-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/203


Organisme emissor
:   Ajuntament d'Orihuela

Tipus de document
:   Anunci

Informació pública del programa urbanístic per al desenvolupament de l'actuació integrada de la unitat d'actuació número 1 del programa de reforma interior del castell Don Juan Oeste, PGMOU. Planejament 18/2000. [2001/A203]
  
Cagida, SL, ha presentat en aquest Ajuntament el programa urbanístic per al desenvolupament de l'actuació integrada de la unitat d'actuació número 1 del programa de reforma interior castell de Don Juan Oeste, del Pla General Municipal d'Ordenació Urbana d'Orihuela.
  
L'alternativa tècnica formulada inclou un pla de reforma interior, projecte d'urbanització, projecte de reparcel·lació i sol·licitud de cèdula d'urbanització de l'esmentada unitat d'actuació.
  
De conformitat amb el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, durant el termini de 20 dies hàbils, comptadors a partir de l'endemà de la publicació d'aquest anunci.
  
Durant la informació pública, la documentació tècnica presentada restarà exposada al Departament d'Urbanisme de l'Ajuntament i s'admetran al·legacions i propostes tècniques alternatives a la presentada. Durant els cinc dies següents al de l'acabament del termini d'informació pública, i tret que s'acorde la pròrroga de 20 dies addicionals, en els casos legalment previstos, s'hi podran presentar les propostes juridicoeconòmiques.
  
Així mateix, es fa saber que aquest anunci es publica, igualment, als efectes establits en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat.
Diari Oficial de la Generalitat Valenciana


Sumari del DOGV 3999, del 15-05-2001 (2001/4506)

Informació pública de la Resolució del conseller d'Obres Públiques, Urbanisme i Transports, de 7 de maig de 2001, relativa al pagament de la fase prèvia a l'ocupació per l'expropiació forçosa de les obres: expedient 1999/14. 42-CS-1452. Millora de la seguretat viària de la CV-16. Tram entre la N-340 i la CV-10. Terme municipal de Castelló de la Plana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3999

Data del DOGV
:   15-05-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/4506


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la Resolució del conseller d'Obres Públiques, Urbanisme i Transports, de 7 de maig de 2001, relativa al pagament de la fase prèvia a l'ocupació per l'expropiació forçosa de les obres: expedient 1999/14. 42-CS-1452. Millora de la seguretat viària de la CV-16. Tram entre la N-340 i la CV-10. Terme municipal de Castelló de la Plana. [2001/X4506]
  
Resolució del conseller d'Obres Públiques, Urbanisme i Transports, de 7 de maig de 2001, relativa al pagament de la fase prèvia a l'ocupació per l'expropiació forçosa de les obres: expedient 1999/14. 42-CS-1452. Millora de la seguretat viària de la CV-16. Tram entre la N-340 i la CV-10. Terme municipal de Castelló de la Plana.
  
Lloc: Ajuntament de Castelló
  
Dia Hora
  
05.06.01 de 09.30 a 15.00
  
06.06.01 de 09.30 A 15.00
  
Els interessats hauran d'assistir proveïts del document nacional d'identitat i acreditar la seua titularitat, si no ho han fet en una altra fase del procediment, i si optaren per ser representats per unes altres persones, estes hauran d'acreditar la seua representació en la forma establida en l'article 32 de la Llei 30/1992, de 26 de novembre.
  
Se significa que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques, i del Procediment Administratiu Comú, segons la redacció donada per la Llei 4/1999, per als interessats que figuren com a desconeguts o que el domicili dels quals s'ignora.